钦定古今图书集成/明伦汇编/氏族典/第203卷 > 高勗
## 钦定古今图书集成/明伦汇编/氏族典/第203卷 > 高勗

按《十国春秋》，吴高勗，舒城人。太祖起淮南，辟掌书记。
时军兴事繁，用度不足，太祖欲以茶盐易民布帛，勗
谏曰：“兵火之馀，十室九空，又渔利以困之，将复离叛。
不若尽我所有，易邻道所无，足以给军。”选贤守令，劝
课农桑，数年之间，仓库自实。太祖以其言为然，悉从
之。田𫖳闻之，曰：“仁人之言，其利溥矣。”正勖之谓也。